
Raport de specialitate
 privind aprobarea efectuării concediului de odihnă restant, aferent anului 2022, de către Primarul și Viceprimarul Municipiului Marghita, în anul 2023


În conformitate cu prevederile art.8 din O.G. nr.80/2003 privind concediul de odihnă și alte concedii ale președinților și vicepreședinților consiliilor județene,precum și ale primarilor și viceprimarilor, cu modificările și completările ulterioare:
[bookmark: ln2nota]     (1)Preşedinţii şi vicepreşedinţii consiliilor judeţene, primarul general şi viceprimarii municipiului Bucureşti, primarii şi viceprimarii efectuează concediul de odihnă anual în fiecare an.
    (2) În cazuri excepţionale, cu aprobarea consiliului judeţean, Consiliului General al Municipiului Bucureşti, respectiv a consiliului local, persoanele prevăzute mai sus pot efectua concediul de odihnă anual şi în anul următor.
   (3)Concediul de odihnă anual al persoanelor prevăzute mai sus  poate fi întrerupt în mod excepţional dacă interesele colectivităţii locale impun prezenţa acestora în unitatea administrativ-teritorială. În asemenea situaţii, înlocuitorul desemnat îl va înştiinţa de îndată pe preşedinte, pe primarul general, respectiv pe primar, iar concediul de odihnă anual al acestuia se întrerupe. La încetarea cauzelor care au determinat întreruperea concediului de odihnă anual , acesta va fi reluat, durata lui prelungindu-se cu perioada cât a fost întrerupt.
Potrivit prevederilor art.213 alin.(1) din OUG nr.57/2019 privind Codul administrativ, cu modificările și completările ulterioare, primarii şi viceprimarii, preşedinţii consiliilor judeţene şi vicepreşedinţii consiliilor judeţene au dreptul la concedii de odihnă, concedii medicale, concedii fără plată, precum şi la concedii plătite în cazul unor evenimente familiale deosebite, potrivit legii.
Ca urmare a neefectuării concediului de odihnă pentru anul 2022 a Primarului și Viceprimarului Municipiului Marghita, propunem aprobarea efectuării concediului de odihnă restant în anul 2023, astfel:
· Sas-Adăscăliții Marcel-Emil, Primarul Municipiului Marghita: 21 zile de concediu de odihnă rămase neefectuate aferent anului 2022;
· Demian Zsolt, Viceprimarul Municipiului Marghita: 4 zile de concediu de odihnă rămase neefectuate aferent anului 2022;
Considerăm oportun proiectul de hotărâre pentru aprobarea efectuării concediului de odihnă restant, de către Primarul și Viceprimarul Municipiului Marghita în anul 2023 deoarece acesta a fost întocmit cu respectarea prevederilor O.G. nr.80/2003 privind concediul de odihnă și alte concedii ale președinților și vicepreședinților consiliilor județene, precum și ale primarilor și viceprimarilor.



Inspector resurse umane 
Koszta Tunde 

